**Marie Pape-Carpentier**, nada como **Marie Joséphine Olinde Carpantier** o 11 de setembro de 1815 en La Flèche (Sarthe) e finada o 31 de xullo de 1878 en Villiers-le-Bel (Val-d'Oise), foi unha docente francesa. É recoñecida por loitar contra a inxustiza social e a pobreza, e a favor da educación das nenas. Ademais foi a primeira en dar o paso cara á renovación do ensino infantil en Francia.

Traxectoria
-----------

A súa vida estivo dedicada de maneira total á pedagoxía, e fixo posible introducir melloras sobre todo nun sector, o referente ás salas de asilo (escolas de párvulos).

Fíxose cargo durante catro anos dunha sala, A Fleche, con axuda da súa nai, onde se formou como mestra. Á parte dun manual de Cochin en 1833, non existían apenas consellos pedagóxicos sobre as salas de asilo; todo estaba por facer e Marie Pape Carpentier atopou niso o seu camiño.

Inventa modos de ensinar e levar a clase e en 1845 publica a súa primeira obra (*Conseils sur la direction des salles d´asile*). Logo de lograr fama encárgaselle que dirixa un establecemento onde se forme a mestras de salas, o cal converteríase en Escola maternal.

O seu pensamento madura e leva acabo outra obra: *Enseignement pratique dans les écoles maternelles ou premiéres leçons a donner aux petits enfants suivies de chansons et de jeux por la recréation de l´enfance* ("Ensino práctico das escolas de párvulos, ou primeiras leccións para os nenos, con algunhas cancións e xogos para o seu recreo"). Onde recomenda un ensino metódico que respecte as necesidades do neno e interésase polos aspectos relativos á educación do neno e á súa propia preparación. Non esixir a un neno actividades para as que non estea preparado. Débese respectar a súa dignidade e espertarlle valores morais e gusto polo traballo, ademais de proporcionarlle afecto.

En 1874, os partidarios do ensino católico, puxéronse en contra (xa que o ensino debía ser profundamente relixioso), foi despedida polo ministro Cummont. Debido á indignación do seu despedimento, xa que gozaba dun certo recoñecemento, foi integrada no seu posto a título de Inspectora Xeral.

Morreu en 1879, dous anos antes de que se cumprise o seu desexo, o de substituír oficialmente en Francia a denominación de escolas de asilo pola de escolas maternais.

Obras
-----

Marie Pape-Carpentier rodeada de nenos e acompañada dunha das súas fillas (?), cara 1872.
* *Conseils sur la direction des salles d’asiles*, 1846.
* *Méthode d’enseignement et d’éducation et exercice*, 1847.
* *L’histoire d’un grain de sable (modération dans le désir. Sage lenteur de la providence)*.
* *L’enseignement pratique dans les écoles maternelles*, 1849.
* *L’économiste Français*, 1859.
* *Histoires et leçons de choses*, 1858.
* *Géométrie naturelle*, 1861.
* *Le secret des grains de sable*, 1863.
* *Les petites lectures variées pour les enfants des deux sexes*, 1863.

No cine
-------

A película *La Volière aux enfants* é unha adaptación da vida de Marie Pape-Carpentier.

Notas
-----

1. ↑  María Fe de Juana Niño (setembro de 2012). «De la profesionalización de Marie Pape Carpantier, Paulina Kergomard y Susana Brès (Siglos XIX-XX) a la escuela infantil actual.
2. 1 2 3  "Pape-Carpentier, Marie. | MUVHE" (en castelán). Consultado o 2022-08-01.
3. ↑  AlloCine. "La Volière aux enfants" (en francés). Consultado o 2022-08-01.

|  |  |
| --- | --- |
| Control de autoridades | 
* Wd: Q3292726
* WorldCat
* VIAF: 29613792
* BNE: XX1366464
* BNF: 123768362
* BVMC: 30802
* CERL: cnp01437439
* FAST: 345306
* FemBio: 21449
* GND: 11928362X
* Isidore: pape\_carpantier\_marie\_auteur\_du\_texte
* ISNI: 0000 0001 0883 5377
* LCCN: n94090780
* NKC: jx20080825009
* NLG: 122756
* NTA: 12509079X
* OL: OL5976067A
* SELIBR: 293627
* SNAC: w64k6tkr
* SUDOC: 032811470
* WomenWriters: ID

 |